[{"text_idx": "#000001", "text": "La trian semajnon de oktobro komencig\u0302os la universitata kurso \u201cEsperanto: idioma acade\u0301mico\u201c (Esperanto: universitata lingvo). Per g\u0302i akireblas 6 oficialaj lernopunktoj, validaj por c\u0302iuj studoj de la Sevila Universitato."}, {"text_idx": "#000002", "text": "La kurso dau\u0306ros proksimume g\u0302is la mezo de junio 2018 (krom la ekzamenaj semajnoj, por ne tro s\u0302arg\u0302i la lernantojn). La celo estas helpi la interesitajn lernantojn atingi la oficialan KER-atestilon pri la nivelo B1."}, {"text_idx": "#000005", "text": "La universitata teamo kunordiganta la kurson, gvidata de la profesoro Vicente Manzano-Arrondo, de la komenco komunikig\u0302as kun nia asocio. Danke al tio, ni kunlaboras gvidante la vesperan kurson."}, {"text_idx": "#000006", "text": "Pri la matena kurso okupig\u0302os Vicente mem, kiu, danke parte al la stipendio \u201cFelipe Gonza\u0301lez del Pino\u201d donita de la Andaluzia Esperanto-Unuig\u0302o, estas nuntempe faranta Interlingvistikajn Studojn en Poznan."}, {"text_idx": "#000007", "text": "La universitata kurso \u201cEsperanto: idioma acade\u0301mico\u201d disvolvig\u0302os en decidota fakultato de la Universitata Areo \u201cRamo\u0301n y Cajal\u201d (plejeble en la fakultato pri psikologio)."}, {"text_idx": "#000008", "text": "Por plifortigi la lernadon de la lingvo, oni antau\u0306vidas diversajn aktivecojn, kiel tutesperantajn semajnfinojn, au\u0306 kontaktojn kun vasta internacia reto de esperanto-parolantoj."}, {"text_idx": "#000009", "text": "Esperantistoj el la tuta mondo kurag\u0302igas la lernantojn partopreni la kurson kaj postajn agadojn."}, {"text_idx": "#000010", "text": "Por pli da informo pri antau\u0306kondic\u0302oj, alig\u0302ilo, ktp.: esperanto.us.es au\u0306 pere de la retpos\u0302tadreso esperanto@us.es."}, {"text_idx": "#000011", "text": "Universitata kurso de esperanto 2023-2024"}]